Selecciona les entitats d'aquest text:
Rosa Sensat i Vilà (el Masnou, Maresme, 17 de juny de 1873 - Barcelona, 1 d'octubre de 1961) va ser una mestra que contribuí al desenvolupament de l'escola pública catalana durant el primer terç del segle xx. Era filla de Jaume Sensat i Maristany, capità de vaixell que va morir quan ella tenia nou anys, i de Josepa Vilà i Riera, brodadora. Ella, la seva mare i la seva àvia van subsistir fent brodats i puntes. Als deu anys va començar a preparar-se per l'examen de l'ingrés a l'Escola Normal i als dotze marxa cap a Barcelona per estudiar magisteri. Es va matricular al Col·legi Barcelonès, on es va preparar per als exàmens a l'Escola Normal. Com que a Barcelona no tenia on allotjar-se, Àngela Vallès, la directora del centre, la va allotjar a casa seva. D'aquesta manera es va convertir en la seva mestra i mentora i més tard en la seva sogra. Ja amb la titulació de mestra superior, va estudiar a l' Escuela Central de Magisterio de Madrid. El seu primer destí fou a l'escola pública del Masnou i després a Girona, sempre al cicle de parvulari. La seva inquietud per aprendre la va portar a apropar-se a la Institución Libre de Enseñanza, a estudiar posteriorment a l'Institut Rousseau de Ginebra i a conèixer de prop les noves propostes pedagògiques en diverses escoles europees. El 1900 va guanyar les oposicions de Labors a l'Escola Normal d'Alacant. Es casà el 1903 amb David Ferrer i Vallès, amb qui s'instal·là definitivament a Barcelona. El 1904 va néixer la seva filla Àngels. Treballà a l'Escola de Sant Martí de Provençals durant tres anys i el 1908 esdevé mestra de l'escola unitària de la Diagonal. Visita escoles renovades d'Alemanya i s'entusiasma amb els nous enfocaments de la pedagogia activa. El 1912 és becada per la Junta de Ampliación de Estudios per conèixer l'avantguarda educativa de Bèlgica, Suïssa i Alemanya. Desenvolupà una intensa tasca divulgadora dels nous corrents educatius, i la seva capacitat organitzadora la va portar a ser la primera directora de l'Escola de Bosc, a la secció de nenes, càrrec que ocupà entre 1914 i 1930. L'Escola de Bosc fou la primera escola a l'aire lliure de Catalunya, seguint el corrent higienista del moment, atenent així la greu mancança de salut de bona part de la infància. Situació que permeté crear una escola al marge de la gestió estatal. En aquest marc, Rosa Sensat va poder plantejar unes formes de treball basades en les pautes dels avenços de la pedagogia i de la psicologia evolutiva, fortament lligades als plantejaments activistes i especialment al mètode de centres d'interès i globalització de Decroly i a l'educació funcional de l'Escola de Ginebra. El seu llibre Vers una escola nova és un recull de les realitzacions i experiències de l'Escola de Bosc i un bon exemple de l'actitud d'anàlisi i reflexió sobre les pràctiques i activitats. L'Escola de Bosc esdevindria un model d'educació activa, on el joc i el treball eren «el més eficaç agent d'educació», en paraules de la mestra. L'Escola de Bosc és una de les més belles mostres del projecte noucentista de realitzar una profunda transformació moral, social i cultural de la societat catalana per mitjà de l'educació. A part de la seva vinculació a entitats professionals com la Federació de Mestres Nacionals de Catalunya, participà en empreses de gran calat educatiu com ara el programa de publicació de textos escolars en català de l'Associació Protectora de l'Ensenyança Catalana. Aquesta obra editorial encara impressiona, a hores d'ara, per la qualitat i la bellesa dels seus textos. Donà diversos cursos i conferències als estudis normals de la Mancomunitat, a les Escoles d'Estiu i a l'Institut de Cultura i Biblioteca Popular de la Dona. Participà en importants congressos com el I Congrés Nacional d'Ensenyament Primari a Barcelona (1909), el III Congrès International d'Enseignement Ménager, a París (1922), i el Congrès des Écoles Nouvelles, a Niça (1932).
Rosa Sensat i Vilà : persona, Maresme : Entitat_Geopolítica, Barcelona : Entitat_Geopolítica, Jaume Sensat i Maristany : persona, Josepa Vilà i Riera : persona, Escola Normal : educació, Col·legi Barcelonès : educació, Àngela Vallès : persona, Madrid : Entitat_Geopolítica, Masnou : Entitat_Geopolítica, Girona : Entitat_Geopolítica, Institución Libre de Enseñanza : educació, Institut Rousseau : educació, Ginebra : Entitat_Geopolítica, Alacant : Entitat_Geopolítica, David Ferrer i Vallès : polític, Àngels : persona, Escola de Sant Martí de Provençals : educació, Alemanya : Entitat_Geopolítica, Junta de Ampliación de Estudios : organització, Bèlgica : Entitat_Geopolítica, Suïssa : Entitat_Geopolítica, Escola de Bosc : educació, Catalunya : Entitat_Geopolítica, el Masnou : Entitat_Geopolítica, Escuela Central de Magisterio : educació, escola unitària : educació, Diagonal : ubicació, Rosa Sensat : persona, Decroly : Entitat_Geopolítica, Escola de Ginebra : educació, Vers una escola nova : obra_escrita, Federació de Mestres Nacionals de Catalunya : organització, Associació Protectora de l'Ensenyança Catalana : organització, Biblioteca Popular de la Dona : edifici, Institut de Cultura : organització, Mancomunitat : govern, Congrés Nacional d'Ensenyament Primari a Barcelona : esdeveniment, Congrès des Écoles Nouvelles : esdeveniment, Congrès International d'Enseignement Ménager : esdeveniment, París : Entitat_Geopolítica, Niça : Entitat_Geopolítica